ΑΠΟΦΑΣΕΙΣ
Αριθμ. 15600
Έγκριση της υπ’ αρ. 143/2023 απόφασης του Περιφερειακού Συμβουλίου Πελοποννήσου και της
υπ’ αρ. 68/2022 απόφασης του Δημοτικού Συμβουλίου του Δήμου Βέλου-Βόχας, αναφορικά με
μέτρα ρύθμισης της κυκλοφορίας στην Ε.Ο. 08
εντός των οικισμών Βραχατίου και Βέλου του Δήμου Βέλου-Βόχας, κατ’ εφαρμογή του άρθρου 52
του ν. 2696/1999.
Ο ΓΡΑΜΜΑΤΕΑΣ
ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ
ΙΟΝΙΟΥ
Έχοντας υπόψη:
1. Τις περί Διοικητικής Αποκέντρωσης ισχύουσες διατάξεις.
2. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για την
Τοπική Αυτοδιοίκηση και άλλες διατάξεις» (Α’ 107).
3. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης ΔιοίκησηςΠρόγραμμα Καλλικράτη» (A’ 87).
4. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α’ 232).
5. Την υπ’ αρ. 65590/4736/12.06.2013 απόφαση του
Γενικού Γραμματέα της Αποκεντρωμένης Διοίκησης Πελοποννήσου, Δυτικής Ελλάδας και Ιονίου με την οποία
ορίστηκε ως Εισηγήτρια Υπηρεσία για την έγκριση αποφάσεων συλλογικών οργάνων των ΟΤΑ που αφορούν
μέτρα ρύθμισης της οδικής κυκλοφορίας.
6. Την υπ’ αρ. 34021/25.05.2022 (ΥΟΔΔ 435) απόφαση του Υπουργού Εσωτερικών περί ορισμού ασκούντος
καθήκοντα Συντονιστή της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου και το υπ’ αρ.
86109/30.05.2022 έγγραφο της Διεύθυνσης Διοίκησης
της Αποκεντρωμένης Διοίκησης Πελοποννήσου, Δυτικής Ελλάδας και Ιονίου περί ανάληψης υπηρεσίας του
ασκούντος καθήκοντα Συντονιστή.
7. Την υπ’ αρ. 86782/19.12.2022 (ΥΟΔΔ 1183) απόφαση του Υπουργού Εσωτερικών περί ορισμού Γραμματέα
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου και το υπ’ αρ. 180957/23.12.2022 έγγραφο της Διεύθυνσης Διοίκησης της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
περί ανάληψης υπηρεσίας του Γραμματέα της  Αποκεντρωμένης Διοίκησης Πελοποννήσου, Δυτικής Ελλάδας
και Ιονίου.
8. Την υπ’ αρ. 509/03.01.2023 (Β’ 43) απόφαση του
Γραμματέα της Αποκεντρωμένης Διοίκησης Πελοποννήσου, Δυτικής Ελλάδας και Ιονίου για τη μεταβίβαση
δικαιώματος υπογραφής «Με εντολή Γραμματέα» στον
προϊστάμενο της Γενικής Διεύθυνσης Χωροταξικής, Περιβαλλοντικής και Αγροτικής Πολιτικής, καθώς και στους
προϊσταμένους των Υπηρεσιών της Γενικής Διεύθυνσης
Χωροταξικής, Περιβαλλοντικής και Αγροτικής Πολιτικής
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου.
9. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024)
Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α΄ 184) και ειδικότερα τα προβλεπόμενα στο Κεφάλαιο
ΙΑ’ “ΨΗΦΙΑΚΗ ΔΙΑΦΑΝΕΙΑ - ΠΡΟΓΡΑΜΜΑ ΔΙΑΥΓΕΙΑ”».
10. Τις διατάξεις του Κώδικα Οδικής Κυκλοφορίας
(ΚΟΚ) (ν. 2696/1999, Α’ 57), και ειδικότερα το άρθρο 52
όπως τροποποιήθηκε και ισχύει με το άρθρο 60 του
ν. 5003/2022 (Α’ 230), το άρθρο 60 του ν. 5027/2023 (Α’
48) και το άρθρο 28 του ν. 5058/2023 (Α’ 170).
11. Τις διατάξεις του ν. 3542/2007 «Τροποποιήσεις διατάξεων του ΚΟΚ» (Α’ 50).
12. Τις διατάξεις του Κώδικα Δήμων και Κοινοτήτων
(ν. 3463/2006, Α’ 114) και ειδικότερα το άρθρο 82, όπως
τροποποιήθηκε με το άρθρο 36 του ν. 5013/2023 (Α’ 12).
13. Την υπό στοιχεία ΥΠΕΝ/ΔΜΕΑΑΠ/124964/1561/
28.11.2022 υπουργική απόφαση για την «Αντικατάσταση
της υπ’ αρ. 52907/2009 υπουργικής απόφασης “Ειδικές
ρυθμίσεις για την εξυπηρέτηση ατόμων με αναπηρία σε
κοινόχρηστους χώρους των οικισμών που προορίζονται
για την κυκλοφορία πεζών” (Β’ 2621)» (Β’ 6213).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1558
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
14. Τις διατάξεις του ν. 4488/2017 «Συνταξιοδοτικές
ρυθμίσεις Δημοσίου και λοιπές ασφαλιστικές διατάξεις,
ενίσχυση της προστασίας των εργαζομένων, δικαιώματα
ατόμων με αναπηρίες και άλλες διατάξεις» (Α’ 137) και
ειδικότερα το άρθρο 64 για την Πρόσβαση στο φυσικό,
δομημένο και ηλεκτρονικό περιβάλλον των ΑμεΑ.
15. Την υπό στοιχεία ΥΠΕΝ/ΔΕΣΕΔΠ/65826/699/
07.07.2020 υπουργική απόφαση (ΑΔΑ: 693Η4653Π8ΜΝΙ) με «Τεχνικές οδηγίες προσαρμογής υφιστάμενων
κτιρίων και υποδομών για την προσβασιμότητα αυτών
σε άτομα με αναπηρία και εμποδιζόμενα άτομα σύμφωνα με την ισχύουσα νομοθεσία».
16. Το υπ’ αρ. 3042/08.10.2011 έγγραφο της ΔΜΕΟ
του Υπουργείου ΜΕ.ΔΙ. «Κοινοποιήσεις στη ΔΜΕΟ, των
Κανονιστικών Αποφάσεων των Δημοτικών ή Κοινοτικών
Συμβουλίων που αφορούν κυκλοφοριακές ρυθμίσεις
οδών στους Δήμους ή Κοινότητες σύμφωνα με το άρθρο 82 του ν. 3463/2006, Κύρωσης Κώδικα Δήμων και
Κοινοτήτων».
17. Το υπ’ αρ. 15109/19.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουρ-
γείου Εσωτερικών «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
18. Το υπ’ αρ. 44836/05.03.2014 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών «Εφαρμογή διατάξεων του άρθρου  52 του
ΚΟΚ».
19. Την υπό στοιχεία Δ.Ο.Υ./οικ./220/15.01.2015 εγκύκλιο της Γενικής Διεύθυνσης Συγκοινωνιακών Υποδομών
του Υπ.Με.Δι., (ΑΔΑ:Ω37Χ1-2ΥΑ).
20. Το υπ’  αρ. 221252/18.09.2017 (ΑΔΑ: ΩΤΘΚΟΡ1Φ-034) έγγραφο Διευκρινίσεων - Οδηγιών Συ-
ντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου που επαναδιατύπωσε
τα αναφερόμενα στο υπ’ αρ. 2305/82229/22.07.2013
(ΑΔΑ:ΒΛ9ΑΟΡ1Φ-10Θ) έγγραφο.
21. Το υπό στοιχεία Δ.Ο.Υ.-οικ/277/Φ.252/26.03.2018
έγγραφο της Διεύθυνσης  Οδικών Υποδομών του Υπουργείου Υποδομών και Μεταφορών.
22. Το υπό στοιχεία Δ.Ο.Υ.-οικ/2696/Φ.252/18.05.2018
έγγραφο της Διεύθυνσης  Οδικών Υποδομών του Υπουργείου Υποδομών και Μεταφορών.
23. Το υπ’ αρ. οικ.5408/07.03.2018 έγγραφο της Διεύθυνσης  Περιβαλλοντικής Αδειοδότησης του Υπουργείου
Υποδομών και Μεταφορών.
24. Το υπ’ αρ. 127956/31.07.2020 έγγραφο Οδηγιών
του Γενικού Διευθυντή Χωροταξικής Περιβαλλοντικής
και Αγροτικής Πολιτικής της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου.
25. Το υπ’ αρ. 13127/20.02.2023 έγγραφο ΟδηγιώνΔιευκρινίσεων του Γενικού Διευθυντή Χωροταξικής
Περιβαλλοντικής και Αγροτικής Πολιτικής της Αποκεντρωμένης Διοίκησης Πελοποννήσου, Δυτικής Ελλάδας
και Ιονίου.
26. Την υπ’ αρ. 143/2023 (ΑΔΑ: ΨΜΙΧ7Λ1-ΡΓ9) απόφαση του Περιφερειακού Συμβουλίου Περιφέρειας
Πελοποννήσου αναφορικά με την έγκριση των κυκλοφοριακών ρυθμίσεων της «Μελέτης λειτουργίας και
διαχείρισης φαναριών οδικής κυκλοφορίας» και την
τοποθέτηση φωτεινής σηματοδότησης επί της Ε.Ο. 08
εντός του σχεδίου πόλεως Ζευγολατιού.
27. Την υπ’ αρ. 35474/26.04.2023 (ΑΔΑ: Ω8ΦΙΟΡ1ΦΧΨΒ) απόφαση του Γραμματέα της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
για τον έλεγχο νομοτυπίας της (26) σχετικής.
28. Την υπ’ αρ. 68/2022 (ΑΔΑ: 69ΕΠΩ9Π-Ρ2Ε) απόφαση του Δημοτικού Συμβουλίου Δήμου Βέλου-Βόχας για
την «Έγκριση κυκλοφοριακών ρυθμίσεων της μελέτης:
“Μελέτη λειτουργίας και διαχείρισης φαναριών οδικής
κυκλοφορίας”».
29. Το υπ’ αρ. 171026/16.11.2022 έγγραφο του Τμήματος Διοικητικού-Οικονομικού Νομού Κορινθίας για τον
έλεγχο νομοτυπίας της (28) σχετικής.
30. Τα στοιχεία της από 04/2021 εγκεκριμένης κυκλοφοριακής μελέτης, που συντάχθηκε από τους συ-
μπράττοντες μελετητές Λεβέντη Σοφία, Αγρονόμο
Τοπογράφο Μηχανικό, Παλαιοχωινό Παναγιώτη Ηλεκτρολόγο Μηχανικό και Παπασπυροπούλου Κωνσταντί-
να Αγρονόμο Τοπογράφο Μηχανικό, δυνάμει της υπ’ αρ.
10317/04.12.2020 σύμβασης με τον Δήμο Βέλου-Βόχας,
και ελέγχθηκε/θεωρήθηκε από την Τεχνική Υπηρεσία
του Δήμου Βέλου-Βόχας και για λογαριασμό της Περιφέρειας Πελοποννήσου.
31. Την υπ’ αρ. 81/2021 (ΑΔΑ: 6ΦΥΤΩ9Π-ΚΓΤ) απόφαση
του Δημοτικού Συμβουλίου Δήμου Βέλου-Βόχας για την
«Έγκριση και παραλαβή της μελέτης με τίτλο “Μελέτη λειτουργίας και διαχείρισης φαναριών οδικής κυκλοφορίας”».
32. Την υπ’ αρ. 443/20.07.2022 θετική γνωμοδότηση
του Τεχνικού Συμβουλίου Δημοσίων Έργων Περιφέρειας
Πελοποννήσου για την έγκριση της μελέτης κυκλοφοριακών ρυθμίσεων «Μελέτη λειτουργίας και διαχείρισης
φαναριών οδικής κυκλοφορίας».
33. Το υπ’ αρ. 9692/05.12.2022 έγγραφο του Τμήματος
Μελετών και Επιβλέψεων Τεχνικών Έργων του Δήμου
Βέλου-Βόχας για τη διαβίβαση της (30) σχετικής κυκλοφοριακής μελέτης στην Διεύθυνση Τεχνικών Έργων της
Περιφέρειας Πελοποννήσου.
34. Την υπ’ αρ. 154/08.03.2023 θετική γνωμοδότηση
του Τεχνικού Συμβουλίου Δημοσίων Έργων Περιφέρειας
Πελοποννήσου για την έγκριση της μελέτης κυκλοφοριακών ρυθμίσεων «Μελέτη λειτουργίας και διαχείρισης
φαναριών οδικής κυκλοφορίας» και την τοποθέτηση φωτεινής σηματοδότησης επί της Ε.Ο. 0.8.
35. Την υπ’ αρ. 98122/23.03.2023 εισήγηση της Διεύθυνσης  Τεχνικών Έργων της Περιφέρειας Πελοποννή-
σου προς το Περιφερειακό Συμβούλιο Πελοποννήσου
για την έγκριση των κυκλοφοριακών ρυθμίσεων της (30)
σχετικής κυκλοφοριακής μελέτης σε συνέχεια της (34)
σχετικής γνωμοδότησης.
36. Το υπ’  αρ. 5777/25.07.2023 (αρ. πρωτ. ΔΤΕ
67591/27.07.2023) έγγραφο του Τμήματος Μελετών και
Επιβλέψεων Τεχνικών Έργων του Δήμου Βέλου-Βόχας με
τα συνημμένα σε αυτό.
37. Τα λοιπά στοιχεία του φακέλου της υπόθεσης.
38. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού σύμφωνα με τα στοιχεία του φακέλου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
39. Το γεγονός ότι:
• η Π.Ε.Ο. Κορίνθου-Πατρών ανήκει στο Δευτερεύον
Εθνικό Οδικό Δίκτυο (Εθνική Οδός 08:, σύμφωνα με την
απόφαση ΔΜΕΟ/Ε/779/1995: Κατάταξη του Εθνικού Οδικού Δικτύου και το υπ’ αρ. ΔΟΥ/1437/Φ270/14.07.2020)
έγγραφο της Διεύθυνσης  Οδικών Υποδομών του Υπουργείου Υποδομών και Μεταφορών) και ως εκ τούτου η
αρμοδιότητα επί της οδού ανήκει στην Περιφέρεια Πελοποννήσου.
• Οι λοιπές οδοί που περιλαμβάνονται είναι δημοτικές
και ως εκ τούτου η αρμοδιότητα επ’ αυτών ανήκει στον
Δήμο Βέλου-Βόχας.
• Από την εφαρμογή των προτεινόμενων κυκλοφοριακών ρυθμίσεων δεν επηρεάζεται αρνητικά το επίπεδο
εξυπηρέτησης των οδών και διασφαλίζεται ότι η διερχόμενη κυκλοφορία διεξάγεται με ασφάλεια και απρόσκο-
πτα, σύμφωνα με τα αναφερόμενα στην κυκλοφοριακή
μελέτη.
• Δεν παρακωλύεται η ομαλή και διαμπερής κυκλοφορία των οχημάτων και η κυκλοφορία των Μ.Μ.Μ. καθώς
δεν προβλέπεται καμία κυκλοφοριακή τροποποίηση που
αφορά στη διέλευση ή στη στάθμευση λεωφορείων.
• Διευκολύνεται η ασφαλής κίνηση των πεζών και των
ΑΜΕΑ και πληρούνται οι διατάξεις για την απρόσκοπτη
κυκλοφορία των ΑΜΕΑ σύμφωνα με την (13) σχετική
υπουργική απόφαση.
40. Το γεγονός ότι, από την εφαρμογή των μέτρων
ρύθμισης της κυκλοφορίας που απαριθμούνται στο
αποφασιστικό σκέλος της παρούσας, αποφασίζουμε:
Την έγκριση υπ’ αρ. 143/2023 απόφασης του Περιφερειακού Συμβουλίου Πελοποννήσου και της υπ’ αρ.
68/2022 απόφασης του Δημοτικού Συμβουλίου του Δήμου Βέλου-Βόχας, αναφορικά με μέτρα ρύθμισης της
κυκλοφορίας στην Ε.Ο. 08 εντός των οικισμών Βραχατίου και Βέλου του Δήμου Βέλου-Βόχας, κατ’ εφαρμογή
του άρθρου 52 του ν. 2696/1999, σύμφωνα με την (30)
σχετική εγκεκριμένη κυκλοφοριακή μελέτη και τα διαγράμματα που συνοδεύουν την παρούσα. Ειδικότερα
πρόκειται για τις ακόλουθες κυκλοφοριακές ρυθμίσεις:
- Εντός του οικισμού Βραχατίου:
1. Διαμόρφωση σηματοδοτούμενου κόμβου στη διασταύρωση της Π.Ε.Ο. Κορίνθου-Πατρών (Ε.Ο. 08) με τη
δημοτική οδό Νικηταρά, η οποία περιλαμβάνει τα αναφερόμενα στην κυκλοφοριακή μελέτη και ειδικότερα: α)
την τοποθέτηση φωτεινών σηματοδοτών ρύθμισης της
κυκλοφορίας οχημάτων καθώς και αντίστοιχων για τη
ρύθμιση της κυκλοφορίας των πεζών, β) διαγράμμιση
διαβάσεων με διαμόρφωση ραμπών ΑμεΑ εκατέρων, γ)
διαμόρφωση των πεζοδρομίων των οδικών τμημάτων
που συμβάλλουν στον κόμβο, δ) απαγόρευση στάσης/
στάθμευσης οχημάτων σε ικανή απόσταση από τους
σηματοδότες, ε) κατάλληλη οριζόντια σήμανση.
2. Διαμόρφωση σηματοδοτούμενου κόμβου στη διασταύρωση της Π.Ε.Ο. Κορίνθου-Πατρών (Ε.Ο. 08) με
τη δημοτική οδό Θ. Βασιλείου, η οποία περιλαμβάνει
τα αναφερόμενα στην κυκλοφοριακή μελέτη και ειδικότερα: α) την τοποθέτηση φωτεινών σηματοδοτών
ρύθμισης της κυκλοφορίας οχημάτων καθώς και αντίστοιχων για τη ρύθμιση της κυκλοφορίας των πεζών,
β) διαγράμμιση διαβάσεων με διαμόρφωση ραμπών
ΑμεΑ εκατέρων, γ) διαμόρφωση των πεζοδρομίων των
οδικών τμημάτων που συμβάλλουν στον κόμβο, δ) απαγόρευση στάσης/στάθμευσης οχημάτων σε ικανή από-
σταση από τους σηματοδότες, ε) κατάλληλη οριζόντια
σήμανση.
- Εντός του οικισμού Βέλου:
3. Κυκλοφοριακές ρυθμίσεις με την τοποθέτηση οριζόντιας και κατακόρυφης σήμανσης στη συμβολή των
αδών Αγ. Μαρίνας, Κρηνών-Μουλκίου.
4. Κυκλοφοριακές ρυθμίσεις με την τοποθέτηση οριζόντιας και κατακόρυφης σήμανσης στη συμβολή των
αδών Αγ. Μαρίνας και Κρηνών.
Οι ανωτέρω κυκλοφοριακές ρυθμίσεις εγκρίνονται
υπό τους εξής όρους και προϋποθέσεις:
• Να τηρηθούν τα πρακτικά της υπ’ αρ. 143/2023 απόφασης του Περιφερειακού Συμβουλίου Πελοποννήσου
και της υπ’ αρ. 68/2022 απόφασης του Δημοτικού Συμβουλίου του Δήμου Βέλου-Βόχας, καθώς και η (30) σχετι-
κή εγκεκριμένη κυκλοφοριακή μελέτη με τα συνοδά της
διαγράμματα, κατά το μέρος που αφορούν στα μέτρα
ρύθμισης της κυκλοφορίας.
• Η επί τόπου τοποθέτηση των κατάλληλων πινακίδων
σήμανσης να εκτελεστεί με μέριμνα του Δήμου ΒέλουΒόχας, σύμφωνα με τα αναφερόμενα στις (26) και (28)
σχετικές αποφάσεις.
• Το κόστος της προμήθειας και της τοποθέτησης της
κατάλληλης κατακόρυφης και οριζόντιας σήμανσης να
καλυφθεί από τον Προϋπολογισμό του Δήμου ΒέλουΒόχας σύμφωνα με τα αναφερόμενα στις (26) και (28)
σχετικές αποφάσεις.
• Να ληφθεί η απαιτούμενη έγκριση του προγράμματος
σηματοδότησης από την αρμόδια υπηρεσία.
• Να προβλεφθεί η κατάλληλη σύνδεση των διαβάσεων με το παρακείμενο πεζοδρόμιο με διαμόρφωση
κεκλιμένου επιπέδου (ράμπας), προκειμένου να καταστεί
ασφαλής η πρόσβαση ΑμεΑ (Σχ. 26Α της (13) σχετικής
Υπουργικής απόφασης).
• Τα μέτρα που λαμβάνονται σύμφωνα με την παρούσα απόφαση ισχύουν από την τοποθέτηση των οικείων
πινακίδων σήμανσης ή των διαγραμμίσεων στο οδόστρωμα.
Η μη τήρηση των όρων και των προϋποθέσεων που
έχουν τεθεί από τους αρμοδίους φορείς καθώς και με
την απόφαση αυτή συνεπάγεται την αυτοδίκαιη ανάκλησή της.
Οι Αρχές προς τις οποίες αποστέλλεται η απόφαση
αυτή, παρακαλούνται να παρακολουθήσουν την ακριβή εκτέλεση των όρων που έχουν τεθεί με αυτή, όσον
αφορά σε θέματα αρμοδιότητά τους.
Με την παρούσα απόφαση δε νομιμοποιούνται τυχόν
παράνομες ενέργειες.
Κατά της παρούσης χωρεί διοικητική προσφυγή ενώπιον του αρμόδιου Υπουργού εντός τριάντα (30) ημερών
από τη δημοσίευσή της.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
Τεύχος B’ 1558/08.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1558/08.03.2024
Η απόφαση αυτή να δημοσιευθεί στην Εφημερίδα της Κυβερνήσεως όπως προβλέπεται από τις διατάξεις του
άρθρου 109 του ν. 2696/1999.
Πάτρα, 20 Φεβρουαρίου 2024
Με εντολή Γραμματέα
Αποκεντρωμένης Διοίκησης
Ο Προϊστάμενος Γενικής Διεύθυνσης Χωροταξικής Περιβαλλοντικής
και Αγροτικής Πολιτικής
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ

[Source: 20240201558.pdf | Tokens: 14248]